ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για τις δαπάνες του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης αριθ 2/2004

1. ΣΥΝΟΛΙΚΗ ΕΞΕΛΛΙΞΗ ΤΩΝ ΜΗΝΙΑΙΩΝ ΔΑΠΑΝΩΝ

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες των κρατών μελών από τις 16 Oκτωβρίου έως τις 31 Δεκεμβρίου 2003.

1.1. Υποκατηγορία 1α: Πεδία πολιτικής 05 (Γεωργία), 11 (Αλιεία) και 17 ( Υγεία και Προστασία των Καταναλωτών)

>???? ?I????>

1.2. Υποκατηγορία 1β: Πεδίο πολιτικής 05 (Γεωργία) - Αγροτική ανάπτυξη (άρθρο 05 04 01)

>???? ?I????>

2. ΠΡΟΣΩΡΙΝΗ ΑΠΟΡΡΟΦΗΣΗ ΤΩΝ ΠΙΣΤΩΣΕΩΝ

Στον πίνακα που ακολουθεί εμφαίνεται η προσωρινή απορρόφηση πιστώσεων κατά τους δύο πρώτους μήνες του οικονομικού έτους 2004:

>??????? ?? ???????>

3. ΣΧΟΛΙΑ

3.1. Εκτέλεση πιστώσεων για το Φεβρουάριο 2004

Η εκτέλεση πιστώσεων του τομέα 1 του προϋπολογισμού για το Φεβρουάριο 2004 (δαπάνες των κρατών μελών από τις 16 Οκτωβρίου έως τις 31 Δεκεμβρίου 2003) ανήλθε σε 23 933,6 εκατ. ευρώ, δηλαδή στο 59,3 % των πιστώσεων. Οι δαπάνες διαμορφώνονται σε:

- 240,8 εκατ. ευρώ πάνω από τον δείκτη για την υποκατηγορία 1α, και

- 264,0 εκατ. ευρώ πάνω από τον δείκτη για την υποκατηγορία 1β.

3.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για τον γεωργικό προϋπολογισμό 2004 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2003, δηλαδή 1 ευρώ = 1,12 $. Για την περίοδο από την 1η Αυγούστου έως τις 31 Δεκεμβρίου 2003, η μέση ισοτιμία του δολαρίου ήταν 1 ευρώ = 1,16 $, δηλαδή κινήθηκε σε επίπεδο ελαφρώς ανώτερο από την ισοτιμία που χρησιμοποιήθηκε για την κατάρτιση του προϋπολογισμού 2004.

3.3. Αγοραίοι παράγόντες

Υποκατηγορία 1a

Για την υποκατηγορία 1α ο ρυθμός εκτέλεσης του προϋπολογισμού υπερέβη το επίπεδο του δείκτη στο τομέα των ζωικών προϊόντων, ενώ στον τομέα των φυτικών προϊόντων παρουσίασε υστέρηση έναντι του δείκτη. Για τον τομέα των φυτικών προϊόντων, η υστέρηση εκτέλεσης σχετίζεται κυρίως με τη ζάχαρη, τα κλωστικά φυτά και άλλα φυτικά προϊόντα/μέτρα. Για τον τομέα των ζωικών προϊόντων, η υπέρβαση της εκτέλεσης οφείλεται στο βόειο κρέας και στο πρόβειο κρέας. Συνεπώς, επιβάλλεται να δοθούν οι ακόλουθες επεξηγήσεις:

Άρθρο 05 02 05: Ζάχαρη // Απόκλιση: -221 εκατ. ευρώ (-12,9%)

// (δαπάνες: 332 εκατ. ευρώ)

(δείκτης: 553 εκατ. ευρώ)

Η εν λόγω υστέρηση της εκτέλεσης σε σχέση με το επίπεδο του δείκτη οφείλεται στη μείωση των εξαγόμενων ποσοτήτων ζάχαρης με επιστροφές κατά την εξαγωγή που ανέρχονται στο 69% των ποσοτήτων που αναμενόταν ότι θα είχαν εξαχθεί σε αυτή τη χρονική στιγμή.

Άρθρο 05 02 06: Ελαιόλαδο // Απόκλιση: + 84 εκατ. ευρώ (+3,5%)

// (δαπάνες: 1 707 εκατ. ευρώ)

(δείκτης: 1 623 εκατ. ευρώ)

Η εν λόγω υπέρβαση της εκτέλεσης οφείλεται στην επιτάχυνση του ρυθμού πληρωμής προκαταβολών για την ενίσχυση στους παραγωγούς ελαιολάδου σε σύγκριση με το επίπεδο του δείκτη. Αναμένεται να εξομαλυνθεί η κατάσταση κατά τους ερχόμενους μήνες με βάση τις προς επιδότηση ανώτατες προκαθορισμένες ποσότητες ελαιολάδου στο πλαίσιο του παρόντος μέτρου.

Άρθρο 05 02 07: Κλωστικά φυτά // Απόκλιση: -49 εκατ. ευρώ (-5,6%)

// (δαπάνες: 483 εκατ. ευρώ)

(δείκτης: 532 εκατ. ευρώ)

Η εν λόγω υστέρηση εκτέλεσης οφείλεται στην επιβράδυνση του ρυθμού πληρωμής προκαταβολών για την ενίσχυση βαμβακιού σε σύγκριση με το επίπεδο του δείκτη. Αναμένεται να εξομαλυνθεί η κατάσταση κατά τους ερχόμενους μήνες με βάση τις προς επιδότηση ανώτατες προκαθορισμένες ποσότητες βαμβακιού στο πλαίσιο του παρόντος μέτρου.

Άρθρο 05 02 11: Άλλα φυτικά προϊόντα / μέτρα // Απόκλιση: -44 εκατ. ευρώ (-5,7%)

// (δαπάνες: 176 εκατ. ευρώ)

(δείκτης: 220 εκατ. ευρώ)

Η εν λόγω υστέρηση εκτέλεσης οφείλεται στην επιβράδυνση του ρυθμού πληρωμής της ενίσχυσης για τις αποξηραμένες χορτονομές σε σύγκριση με το επίπεδο του δείκτη. Η υστέρηση που αφορά τις πληρωμές για το καθεστώς αυτό αναμένεται ότι θα είναι προσωρινή.

Άρθρο 05 03 01: Γάλα και γαλακτοκομικά προϊόντα // Απόκλιση: -112 εκατ. ευρώ (-4,0%)

// (δαπάνες: 532 εκατ. ευρώ)

(δείκτης: 644 εκατ. ευρώ)

Η ανωτέρω υστέρηση εκτέλεσης οφείλεται κυρίως στην πληρωμή από την Ιταλία της πρώτης ετήσιας δόσης της εκκρεμούσας συμπληρωματικής εισφοράς γάλακτος βάσει της απόφασης του Συμβουλίου της 16ης Ιουλίου 2003 (2003/530/ΕΚ). Η πληρωμή αυτή οδηγεί σε μείωση των δαπανών για τα άλλα μέτρα του γαλακτοκομικού τομέα και συνεπώς, επηρέασαν την εκτέλεση του σχετικού άρθρου του προϋπολογισμού.

Άρθρο 05 03 02: Βόειο κρέας // Απόκλιση: + 221 εκατ. ευρώ (+2,8%)

// (δαπάνες: 2 499 εκατ. ευρώ)

(δείκτης: 2 278 εκατ. ευρώ)

Η Επιτροπή μετά την καλοκαιρινή ξηρασία σε ορισμένα κράτη μέλη εξέδωσε τον κανονισμό (ΕΚ) αριθ. 1621/2003 της 16ης Σεπτεμβρίου 2003 ο οποίος επιτρέπει την προκαταβολή των πριμοδοτήσεων του 2003 για το βόειο κρέας από τον προϋπολογισμό του 2003 αντί του 2004. Τα σχετικά κράτη μέλη επιτάχυναν το ρυθμό καταβολής των πριμοδοτήσεων αυτών με την έναρξη του νέου έτους προϋπολογισμού όπως αποδεικνύεται από την υπέρβαση εκτέλεσης σε σύγκριση με το επίπεδο του δείκτη για το εν λόγω άρθρο του προϋπολογισμού 2004. Σε αυτή τη χρονική στιγμή, η υπέρβαση της εκτέλεσης θεωρείται προσωρινή.

Άρθρο 05 03 03: Κρέας αιγοπροβάτων // Απόκλιση:+ 463 εκατ. ευρώ (+30,3%)

// (δαπάνες: 1 159 εκατ. ευρώ)

(δείκτης: 696 εκατ. ευρώ)

Η Επιτροπή μετά την καλοκαιρινή ξηρασία σε ορισμένα κράτη μέλη εξέδωσε τον κανονισμό (ΕΚ) αριθ. 1621/2003 της 16ης Σεπτεμβρίου 2003 ο οποίος επιτρέπει την προκαταβολή των πριμοδοτήσεων του 2003 για το κρέας αιγοπροβάτων από τον προϋπολογισμό του 2003 αντί του 2004. Τα σχετικά κράτη μέλη επιτάχυναν το ρυθμό καταβολής των πριμοδοτήσεων αυτών με την έναρξη του νέου έτους προϋπολογισμού όπως αποδεικνύεται από την υπέρβαση εκτέλεσης σε σύγκριση με το επίπεδο του δείκτη για το εν λόγω άρθρο από τον προϋπολογισμό του 2004. Σε αυτή τη χρονική στιγμή, η υπέρβαση της εκτέλεσης θεωρείται προσωρινή.

4. ΣΥΜΠΕΡΑΣΜΑΤΑ

Εκτέλεση πιστώσεων στις 29 Φεβρουαρίου 2004

Η απορρόφηση πιστώσεων για τον Φεβρουάριο 2004 (δαπάνες των κρατών μελών από τις 16 Οκτωβρίου 2003 έως τις 31 Δεκεμβρίου 2003) παρουσιάζει υπέρβαση εκτέλεσης για την υποκατηγορία 1α. Η εν λόγω υπέρβαση εκτέλεσης αφορά ορισμένα μεμονωμένα κεφάλαια του προϋπολογισμού και στην παρούσα χρονική στιγμή αναμένεται ότι θα είναι προσωρινή. Για την υστέρηση εκτέλεσης για την υποκατηγορία 1β δεν χρειάζεται επί του παρόντος να διατυπωθούν σχόλια.